1.12.2022
FI
Euroopan unionin virallinen lehti
L 310/1
II (Muut kuin lainsäätämisjärjestyksessä hyväksyttävät säädökset)
ASETUKSET KOMISSION ASETUS (EU) 2022/2338, annettu 28 päivänä marraskuuta 2022, Euroopan unionin jäsenvaltion lipun alla purjehtivien alusten seitin kalastuksen kieltämisestä Norjan vesillä alueilla 1 ja 2
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen, ottaa huomioon unionin valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, 20 päivänä marraskuuta 2009 annetun neuvoston asetuksen (EY) N:o 1224/2009 (1) ja erityisesti sen 36 artiklan 2 kohdan, sekä katsoo seuraavaa: (1)
Neuvoston asetuksessa (EU) 2022/109 (2) säädetään vuoden 2022 kiintiöt.
(2)
Komission saamien tietojen mukaan Euroopan unionin jäsenvaltion lipun alla purjehtivien tai Euroopan unionin jäsenvaltiossa rekisteröityjen alusten seitisaaliit Norjan vesillä alueilla 1 ja 2 ovat täyttäneet vuodeksi 2022 myönnetyn kiintiön.
(3)
Sen vuoksi on tarpeen kieltää tietyt kyseistä kantaa koskevat kalastustoimet,
ON HYVÄKSYNYT TÄMÄN ASETUKSEN:
1 artikla Kiintiön täyttyminen Liitteessä tarkoitetun, Euroopan unionin jäsenvaltioille vuodeksi 2022 myönnetyn seitiä Norjan vesillä alueilla 1 ja 2 koskevan kalastuskiintiön katsotaan täyttyneen mainitussa liitteessä vahvistetusta päivästä alkaen.
2 artikla Kiellot Kielletään Euroopan unionin jäsenvaltion lipun alla purjehtivilta aluksilta tai Euroopan unionin jäsenvaltiossa rekisteröidyiltä aluksilta 1 artiklassa tarkoitetun kannan kalastus liitteessä vahvistetusta päivästä alkaen.
Erityisesti kielletään näillä aluksilla mainitun päivän jälkeen pyydettyjen, kyseiseen kantaan kuuluvien kalojen aluksella pitäminen, siirtäminen, jälleenlaivaaminen ja purkaminen.
(1) EUVL L 343, 22.12.2009, s. 1.
(2) Neuvoston asetus (EU) 2022/109, annettu 27 päivänä tammikuuta 2022, unionin vesillä ja unionin kalastusaluksiin tietyillä unionin ulkopuolisilla vesillä sovellettavien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2022 (EUVL L 21, 31.1.2022, s. 1).